**Freeform** on yhdysvaltalainen televisiokanava, jonka omistaa The Walt Disney Companyyn kuuluva Disney–ABC Television Group. Kanavan aiempia nimiä ovat muun muassa **The Family Channel**, **Fox Family** ja **ABC Family**; Freeform-nimi lanseerattiin vuonna 2016.

Historia
--------

Kanava sai alkunsa vuonna 1977, jolloin televisioevankelista Pat Robertsonin Christian Broadcasting Network perusti CBN Satellite Servicen levittääkseen materiaaliaan kaapelitalouksiin. Vuonna 1981 kanava nimettiin CBN Cable Networkiksi ja sille alettiin tuottaa myös omaa materiaalia, kuten saippuasarjaa *Another Life*. Vuosina 1988−1989 seurasivat nimenvaihdokset CBN Family Channeliksi ja The Family Channeliksi.

1980-luvun aikana kanavan tilaajamäärä noin viisinkertaistui, ja kasvavan tuoton myötä CBN:n täytyi vuonna 1990 luopua kanavan omistuksesta noudattaakseen IRS:n asettamia rajoituksia voittoa tavoittelemattomille järjestöille. Kanavan omistajaksi perustettiin International Family Entertainment -yhtiö. Vuonna 1997 News Corpin ja Saban Entertainmentin omistama Fox Kids Worldwide osti International Family Entertainmentin 1,9 miljardilla dollarilla.

Fox Family Channelin katsojaluvut eivät kehittyneet toivotulla tavalla, ja kanava myytiin Disneylle vuonna 2001. Aiempien omistajanvaihdosten tapaan kauppaehtoihin kuului, että kanava jatkaisi Robertsonin päivittäisen konservatiivis-kristillisen talk show’n *The 700 Clubin* esittämistä. Disneyn alaisuudessa kanava sai nimen ABC Family. Vuodesta 2006 alkaen se alkoi kehittää ohjelmistoaan uskaliaampaan ja enemmän nuorisolle kohdennettuun suuntaan.

Syksyllä 2015 julkistettiin päätös ABC Familyn uudelleennimeämisestä Freeformiksi, jotta kanava vetoaisi paremmin tavoittelemaansa 14−34-vuotiaiden katsojaryhmään. Uusi nimi otettiin käyttöön 12. tammikuuta 2016.

Lähteet
-------

1. ↑  King, Susan: Family Channel Tries To Change Image *Sun Sentinel*.  30.12.1990.  Arkistoitu 24.11.2015. Viitattu 25.2.2017. (englanniksi)
2. ↑  Pryweller, Joseph: Sold Family Channel Keeps Lineup *Daily Press*.  10.1.1990.  Arkistoitu 24.11.2015. Viitattu 25.2.2017. (englanniksi)
3. ↑  Mills, Mike: Fox To Purchase Stake In Family Channel *Daily Press*.  12.6.1997.  Arkistoitu 5.1.2016. Viitattu 25.2.2017. (englanniksi)
4. 1 2  Bruck, Connie: The Influencer *The New Yorker*.  10.5.2010. Viitattu 25.2.2017. (englanniksi)
5. ↑  DiOrio, Carl: Fox Family costs Mouse less cheese in final deal *Variety*.  25.10.2001. Viitattu 25.2.2017. (englanniksi)
6. ↑  Carter, Bill: On Television; TV Works in Mysterious Ways for Pat Robertson *The New York Times*.  30.7.2001. Viitattu 25.2.2017. (englanniksi)
7. ↑  Eggerton, John: ABC Family Repudiates Robertson 'Hit' *Broadcasting & Cable*.  23.8.2005. Viitattu 25.2.2017. (englanniksi)
8. ↑  Schneider, Michael: As ABC Family Becomes Freeform, Here's Why It's Still Stuck with The 700 Club *TV Insider*.  4.1.2016. Viitattu 25.2.2017. (englanniksi)
9. ↑  Shine, Jacqui: The Long, Strange History of ABC Family *New Republic*.  8.10.2015. Viitattu 25.2.2017. (englanniksi)
10. ↑  Wagmeister, Elizabeth: ABC Family to Rebrand Network ‘Freeform’ in January *Variety*.  6.10.2015. Viitattu 25.2.2017. (englanniksi)
11. ↑  Andreeva, Nellie: ABC Family To Be Renamed As Freeform *Deadline*.  6.10.2015. Viitattu 25.2.2017. (englanniksi)
12. ↑  Holloway, Daniel: Inside ABC Family's Dramatic Name-Change Decision *The Wrap*.  6.10.2015. Viitattu 25.2.2017. (englanniksi)
13. ↑  Petski, Denise: ABC Family Name-Change To Coincide With ‘Pretty Little Liars’ & ‘Shadowhunters’ Premieres *Deadline*.  10.12.2015. Viitattu 25.2.2017. (englanniksi)

Aiheesta muualla
----------------

* Freeformin verkkosivut (englanniksi)